שמעון הזקן

רבי שמעון הזקן היה מחבר פירוש לתלמוד מפיו של רבינו גרשום ואחי אמו של רש"י. יש מזהים אותו עם נכדו של ר' שמעון בן יצחק ("הגדול") ממגנצא, המוזכר ברשימת הייחוס של ר' אליהו מנחם מלונדריש.ראה: : "רבינו שמעון הוא היה בנו של הר"ר יוסף בנו של רבינו שמעון הגדול השוכב במגנצא".נפתלי יעקב הכהן, אוצר הגדולים אלופי יעקב - חלק ט, עמ' מב. רפאל הלפרין, אטלס עץ חיים ה עמ' 212 ערך מס' 1630, ועמ' 213 ערך מס' 1653. דוד שפיץ, שנות דור ודור עמ' פב. יוסף פראגר, תולדות יהודי מץ, ירושתנו ב', עמ' שלה הערה 58. אברהם גרוסמן לעומת זאת כותב שר' שמעון הזקן בכלל היגר ללמוד אצל רבינו גרשום מצרפת, מה שכנראה שולל את היותו נכד ר' שמעון הגדול שחי בגרמניה.חכמי צרפת עמ' 42. חכמי אשכנז הראשונים עמ' 117. עוד סיבה לדחות אפשרות זו היא שרש"י מזכיר את ר' משולם בר קלונימוס, ואם אכן ר' שמעון הזקן הוא הנכד של ר' שמעון הגדול, הרי שרש"י צריך להיות דור שביעי לר' משולם ומן הראוי היה שיציין זאת בכינוי "זקיני". כמו כן היו שזיהו את ר' שמעון הזקן דוד רש"י עם ר' שמעון בן יצחק עצמו, אברהם גרוסמן התייחס לכך וכתב שהשערה זו בטעות יסודה"ההנחה של כמה חוקרים, שמדובר בר' שמעון בן יצחק בן אבון... בטעות יסודה." חכמי צרפת עמ' 124.. מה שידוע בוודאות הוא שר' שמעון הזקן נולד ככל הנראה בצרפת, וייתכן אף שבגרמניה, שהוא למד אצל רבינו גרשום ואף רשם את תורתו. ייתכן שפעולה זו היא גלגול מוקדם של פירושי מגנצא.אודותיה כתב ישראל תא שמע: 

רש"י מזכירו במסכתות שבת ועירובין. בפירוש רש"י לשבת הוא כתב כך:

לעומת זאת, במסכת עירוביןמסכת עירובין מב:. רש"י מביא את פירושו בשם "הרב", מקשה עליו, ומביא פירוש אחר שהוא עיקר. ייתכן שרש"י ציין שביסודו של ר' שמעון הזקן הדברים היו כתובים מפי רבינו גרשום משום שלפי תא שמע התלמיד היה מסכם אף את דברי התלמידים, תוך ציון הדבר. היוצא מזה שמבחינת רש"י פירושו של ר' שמעון הזקן נחשב כמו של רבותיו ואף יותר, שהרי גם רבותיו של רש"י העבירו את פירושי רבינו גרשום. כמו כן יש להניח שלא כל אחד הורשה לכתוב את פירושי רבינו גרשום אלא רק תלמידים מצוינים שקיבלו רשות. 

בפירוש רש"י לתנ"ך מוזכר פעמייםיש להעיר שאברהם גרוסמן מציין שיש שמונה מקומות ובשניים מהם שבספר בראשית כתוב "מורי" (כך בפירוש רש"י דפוס רומא בראשית לב כט, וכן בכתבי יד בבראשית כז, כח). כיום משערים שאלו הוספות בשם רבי שמעיה שראשי התיבות לא פוענחו נכון. במהדורות לפנינו נמצאים רק שני מקומות. ר' שמעוןביחזקאל כ"ז י"ז: "ולא ידעתי מהו מפי ר' שמעון מצאתי שמצא במקרא תרגום ירושלמי..." ובהושע י"ב, ט': "ומדרש אגדה היה דורש ר' שמעון זצ"ל..." ושם המהר"י קרא הביאו בשם "ר' שמעון אבי רבינו"., אך לפי גרוסמן מדובר בהוספות מאוחרות על ידי מעתיקים, מכיוון שבשונה מהאזכורים בש"ס רש"י לא מזכיר בתנ"ך את קרבת המשפחה שלו לר' שמעון.חכמי אשכנז הראשונים עמ' 118. זאת בניגוד לאברהם אפשטיין ואייזיק הירש וייס שכן זיהוהו עם ר"ש הזקן, ולפי וייס רש"י אף למד אצלו מקרא. ראה שם.

אגדה יהודית המובאת ב"סדר הדורות"מובאת ב בשם ספר ישן נושן. מספרת על חיזיון שהיה לפני פרעות תתנ"ו בו ראו יהודי מץ שלושה זקנים הולכים ברחובות העיר ושרים את הפיוט "על הכל". לאחר שנפתר החלום על ידי רב שנקרא ר' שמעון הגדול, התברר כי אלו שלושת האבות שבאו לבשר כי בקרוב היהודים יקדשו את השם במיתתם. בספר הישן נושן ממנו ציטט סדר הדורות אגדה זו מוכר ר' שמעון כאב"ד. מבחינה כרונולוגית קשה לזהותו עם ר' שמעון בן יצחק שחי בזמן רבנו גרשום, והרב נפתלי יעקב הכהן הציע שזהו ר' שמעון הזקן הדוד של רש"י שהוא נכד ר' שמעון הגדול. היו שהניחו ע"פ אגדה זו שר' שמעון היה במץ והחזיק שם ישיבה שרש"י עבר דרכה בדרכו לישיבות גרמניה.הרב יוסף פראגר, תולדות יהודי מץ, ירושתנו ב' עמ' שלה הערה 58.

 לקריאה נוספת 

 אברהם גרוסמן, חכמי אשכנז הראשונים עמ' 117-118.

 אברהם גרוסמן, חכמי צרפת, עמ' 42, 124.

 קישורים חיצוניים 

 .

 הערות שוליים 

קטגוריה:משפחת קלונימוס
קטגוריה:תלמידי רבנו גרשום מאור הגולה
קטגוריה:משפחת אבון הגדול
קטגוריה:יהודי אשכנז במאה ה-11
קטגוריה:ראשוני אשכנז